***La fille aux cheveux de lin*** é unha composición musical para piano solo do compositor francés Claude Debussy. É a oitava peza do primeiro libro *Préludes*, escrito entre finais de 1909 e principios de 1910. O título en francés e é traducible ao galego como *A rapaza cos cabelos de liño*. A peza ten unha extensión de 39 compases e dura aproximadamente dous minutos e medio. Está escrita na tonalidade de sol bemol maior.

A peza, nomeada así polo poema homónimo de Leconte de Lisle, é coñecida bola súa simplicidade, unha diverxencia respecto do estilo de Debussy nesa época. Finalizada en xaneiro de 1910, foi publicada tres meses despois e estreada en xuño dese ano. O preludio é unha das pezas máis gravadas, tanto na súa versión orixinal como en varios arranxos posteriores.

Antecedentes e influencia
-------------------------

O título, *La fille aux cheveux de lin*, foi inspirado polo poema do mesmo nome de Leconte de Lisle, unha das súas *Chansons écossaises* (Cancións escocesas) da súa colección *Poèmes antiques* (Poemas antigos) de 1852. A imaxe dunha rapaza co pelo da cor do liño ten sido empregada nas Belas Artes como símbolo de inocencia e inxenuidade. Os estudosos da música teñen suxerido que a representación exitosa de Debussy destas emocións estaba vinculada á simplicidade musical do preludio, especialmente os elementos técnicos e harmónicos.

A elección da simplicidade para esta peza foi algo moi pouco habitual, xa que se desviou do seu estilo do momento e lle devolveu as harmonías simples que empregara nasprimeiras composicións, máis tradicionais.

Debussy empregara previamente o título para unha *mélodie* que escribira entre 1882 e 1884. Con todo, non presenta ningunha similitude co preludio de 1910, e simplemente ten unha "relación familiar distante" co preludio como *motto* segundo James R. Briscoe na revista musical *19th-Century Music*.

A canción, que é unha das súas primeiras obras, estaba adicada a Marie-Blanche Vasnier, quen Mantivo unha relación con Debussy na época, e este adicoulle a maioría das composicións que escribiu entre 1880 e 1884.

### Poema

O preludio recibe o seu nome do poema homónimo de Leconte de Lisle.
O poema orixinal de Leconte de Lisle foi escrito en francés.

> 
> 
> Sur la luzerne en fleur assise,  
> 
> Qui chante dès le frais matin ?  
> 
> C'est la fille aux cheveux de lin,  
> 
> La belle aux lèvres de cerise.  
> 
>   
> 
> L'amour, au clair soleil d'été,  
> 
> Avec l'alouette a chanté.  
> 
>   
> 
> Ta bouche a des couleurs divines,  
> 
> Ma chère, et tente le baiser !  
> 
> Sur l'herbe en fleur veux-tu causer,  
> 
> Fille aux cils longs, aux boucles fines ?  
> 
>   
> 
> L'amour, au clair soleil d'été,  
> 
> Avec l'alouette a chanté.  
> 
>   
> 
> Ne dis pas non, fille cruelle !  
> 
> Ne dis pas oui ! J'entendrai mieux  
> 
> Le long regard de tes grands yeux  
> 
> Et ta lèvre rose, ô ma belle !  
> 
>   
> 
> L'amour, au clair soleil d'été,  
> 
> Avec l'alouette a chanté.  
> 
>   
> 
> Adieu les daims, adieu les lièvres  
> 
> Et les rouges perdrix ! Je veux  
> 
> Baiser le lin de tes cheveux,  
> 
> Presser la pourpre de tes lèvres !  
> 
>   
> 
> L'amour, au clair soleil d'été,  
> 
> Avec l'alouette a chanté.
> 
> 
> 
>

Historia
--------

O preludio foi completado o 15 ou 16 de xaneiro de 1910, e publicouse por primeira vez en abril dese mesmo ano, xunto co resto dos seus preludios do Libro I. A súa primeira interpretación foi a cargo de Franz Liebich no Bechstein Hall de Londres dous meses despois, o 2 de xuño. A esta seguiulle a estrea nos Estados Unidos no Stockbridge Casino de Stockbridge (Massachusetts) o 26 de xullo de 1910, interpretado por Walter Morse Rummel. Posteriormente, a estrea en Francia tivo lugar o 14 de xaneiro de 1911, na Société Nationale de Musique en París, con Ricardo Viñes interpretando a obra.

Arthur Hartmann —un amigo próximo de Debussy— realizou unha transcrición do preludio para violín e piano que foi publicada en maio de 1910.

*La fille* continúa a ser unha das composicións musicais máis gravadas de Debussy. A pesar da súa interpretación sobre unha base recorrente, o preludio segue a ser popular entre as audiencias, en parte debido á súa "melodía memorable" que se sobrepón cun "acompañamiento suave". Ten sido aclamada pola súa amplitude de emoción, con Clarke Bustard do *Richmond Times-Dispatch* describindo a peza como "quizais a do carácter máis delicado" de todos os seus vinte e catro preludios.

Análise musical
---------------

tema inicial de *La fille aux cheveux de lin* Debussy Prélude 8.mid Play (axuda ·  info)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | 

|  |
| --- |
| *La Fille aux Cheveux de Lin*, Mike Ambrose (piano) |
|  |
|  |
| 

---

 |
| *La Fille aux Cheveux de Lin*, Patrizia Prati (piano) |
|  |
|  |
| 

---

 |
| [[:Ficheiro:Claude\_Debussy\_-\_La\_fille\_aux\_cleveux\_de\_lin\_-\_David\_Hernando\_Vitores\_-\_Kayoko\_Morimoto\_(Wasei\_Duo).ogg|]] |
|  |
|  |
| 

---

 |

 |
| *Problemas coa escoita destes ficheiros? Vexa a páxina de axuda.* |

### Colocación dentro dos Preludios, Libro I

Debussy era coñecido pola súa meticulosidade na preparación dos seus preludios. O pianista e crítico musical Paul Roberts afirma que este preludio, xunto cos dous que lle preceden inmediatamente, forma "o arco central" da estrutura do Libro I, xa que as tres pezas proporcionan o maior "contraste dramático" de todos os preludios do primeiro libro. O sexto preludio, *Des pas sur la neige* (*Pegadas na neve*), evoca un sentimento de tristeza e illamento, mentres que *Ce qu'a vu le vent d'ouest* (*O que viu o vento do oeste*) —o sétimo— exuda unha natureza violenta e tumultuosa. En marcado contraste con estes dous, *La fille* produce unha sensación de suave "lirismo" e "calidez", que non son característicos deste tipo de música de Debussy. Ao colocar estes tres preludios nesta orde particular, Debussy asegurouse de que posiblemente o preludio máis complexo tecnicamente da colección (*Vent d'ouest*) estivese situado entre os dous máis sinxelos a nivel técnico dos vinte e catro.

### Composición

A idea central do preludio está tomada do seu título: unha rapaza con cabelos dourados nunha contorna pastoral en Escocia. Polo tanto, é un dos moitos exemplos da música impresionista, xa que evoca imaxes dun lugar no estranxeiro. O seu emprego de escalas pentatónicas ao longo de toda a peza logra isto, e ao combinalo coa harmonización de acordes diatónicos e cadencias modais, crea unha melodía de tipo folcórico. Este preludio emprega máis tons principais plagais que calquera outra peza composta por Debussy, e a melodía do preludio alterna os movementos conxuntos cos disxuntos en todo momento.

A peza comeza co seu coñecido tema inicial, que consiste en frases de tres notas, agrupadas como unha corchea e dúas semicorcheas. Finaliza cos acordes que forman unha cadencia plagal entre os compases 2 e 3, un elemento que non aparece nos seus preludios anteriores. A segunda parte da melodía comeza nos compases 3-4, evocando unha balada escocesa ou algo parecida a unha melodía ao estilo das de Edvard Grieg. A melodía do inicio regresa no compás 8 con harmonía adicional na man esquerda. No compás 19, a melodía comeza o seu ascenso ao clímax da peza, aumentando de xeito gradual mediante a utilización do *crescendo* para impulsala ao cénit ao final do compás 21. Case ao final do compás 22, a melodía decrece cara ao compás seguinte, onde o tema do clímax se repite unha oitava máis grave. Unha parte similar a un pedal *pianissimo* que se move en movemento paralelo —empregando quintas consecutivas nalgúns lugares— aparece nos compases 24 a 27. No seguinte compás, a coda do preludio ve o regreso do tema inicial por última vez —aínda que unha oitava máis aguda— seguido polo motivo de pedal. Finalmente, a melodía ascende nun movemento paralelo e fai uso dunha cadencia plagal que conduce a cadencia á tónica da tonalidade principal en estado fundamental. Esta cadencia nin "anticipa melodicamente a tonalidade de chegada" nin inclúe a tónica na man esquerda. Polo tanto, foi descrita como "a harmonización ideal do ton principal plagal." A melodía finaliza con dous acordes de oitova arpexiada (Re♭ na man esquerda seguido por Sol♭ na dereita), levando ao preludio á súa conclusión.

Uso nos medios
--------------

En Windows 7 apareceron tres pezas de mostra de música en File Explorer como Música, unha delas era un arranxo de "The Maid With Flaxen Hair" para clarinete e orquestra de corda, que foi interpretado pola Orquestra Sinfónica da Radio Eslovaca e Richard Stoltzman.

Notas
-----

1. 1 2 3 4  Bruhn, Siglind (1 de xaneiro de 1997). *Images and Ideas in Modern French Piano Music: The Extra-musical Subtext in Piano Works by Ravel, Debussy, and Messiaen* (en inglés). Pendragon Press. pp. 166–172.
2. 1 2 3 4 5  Roberts, Paul (2001). *Images: The Piano Music of Claude Debussy* (en inglés). Hal Leonard Corporation. pp. 242, 252, 256–257.
3. 1 2 3  Kolb, Danielle. "Programa de recital" (PDF). *UF School of Music* (en inglés). Universidade de Florida. Arquivado dende o orixinal (PDF) o 27 de xuño de 2010. Consultado o 22 de xaneiro de 2020.
4. 1 2 3  Weiss, Christopher (2003). "Debussy Préludes Books I & II" (PDF). *Ivory Classics* (en inglés). Ivory Classics Foundation. Arquivado dende o orixinal (PDF) o 01 de xuño de 2020. Consultado o 22 de xaneiro de 2020.
5. 1 2  Briscoe, James R. (Outono de 1981). "Debussy "d'après" Debussy: The Further Resonance of Two Early "Mélodies"". *19th-Century Music* (en inglés) **5** (2) (University of California Press). pp. 110–116. JSTOR 746401.  **(require rexistro)**
6. ↑  "La Fille aux cheveux de lin". *Debussy.fr* (en inglés). Centre de documentation Claude Debussy. 2007. Arquivado dende o orixinal o 01 de xuño de 2020. Consultado o 22 de xaneiro de 2020.
7. ↑  Lederer 2007, p. 16.
8. ↑  de Lisle, Leconte. "Poems in Translation - Charles-Marie René Leconte de Lisle". Poems Without Frontiers.
9. 1 2  "Préludes (Premier livre)". *Debussy.fr* (en inglés). Centre de documentation Claude Debussy. 2007. Arquivado dende o orixinal o 01 de xuño de 2020. Consultado o 22 de xaneiro de 2020.
10. ↑  Timbrell, Charles (agosto de 1992). "Claude Debussy and Walter Rummel: Chronicle of a Friendship, with New Correspondence". *Music & Letters* (en inglés) **73** (3) (Oxford University Press). pp. 399–406. JSTOR 735295. doi:10.1093/ml/73.3.399.  **(require rexistro)**
11. ↑  Hartmann, Arthur (2003). *"Claude Debussy as I Knew Him" and Other Writings of Arthur Hartmann* (en inglés). University of Rochester Press. Consultado o 22 de xaneiro de 2020.
12. ↑  "Claude Debussy – Biography: 1910–1914 — From *Préludes* to *Jeux*". *Debussy.fr* (en inglés). Centre de documentation Claude Debussy. 2007. Arquivado dende o orixinal o 28 de xuño de 2012. Consultado o 22 de xaneiro de 2020.
13. ↑  "Debussy: 20 facts about the great composer". *Classic FM* (en inglés). Global Group. 2007. Consultado o 22 de xaneiro de 2020.
14. 1 2 3  Lederer 2007, p. 99.
15. ↑  Bustard, Clarke (27 de xaneiro de 1997). "Debussy Influence Felt Far And Wide In Musical Journey". *Richmond Times-Dispatch* (en inglés). p. E3. Consultado o 29 de agosto de 2013.  **(require subscrición)**
16. 1 2  Lederer 2007, p. 97.
17. 1 2 3 4 5  Lederer 2007, p. 98.
18. 1 2 3 4  Day-O'Connell, Jeremy (Fall 2009). "Debussy, Pentatonicism, and the Tonal Tradition". *Music Theory Spectrum* (en inglés) **31** (2) (University of California Press on behalf of the Society for Music Theory). pp. 248–255. JSTOR 10.1525/mts.2009.31.2.225. doi:10.1525/mts.2009.31.2.225.  **(require rexistro)**
19. ↑  Pérez Marqués, María. (D.L. 2010). *Claves Windows 7*. San Fernando de Henares, Madrid: RC Libros. ISBN 978-84-937769-2-3. OCLC 828399382.
20. ↑  "Richard Stoltzman - Maid with the Flaxen Hair". YouTube. Consultado o 22 de febreiro de 2020.

Véxase tamén
------------

### Bibliografía

* Lederer, Victor (2007). *Debussy: The Quiet Revolutionary*. New York: Amadeus Press. ISBN 978-1-57467-153-7.

### Ligazóns externas

* La fille aux cheveux de lin porArturo Benedetti Michelangeli en YouTube

* Portal:Música clásica

|  |  |
| --- | --- |
| Control de autoridades | 
* Wd: Q6466152
* WorldCat
* VIAF: 177001371
* AllMusic: mc0002446263
* BNF: 13911391j
* IMSLP: ID
* LCCN: n80125187
* MusicBrainz: ID

 |